text: Flaskepost fyldt med drømme skal give børn selvtillid
  20 november 2017 kl. 11.32
  Mandag morgen stimlede 1100 børn sammen på havnen i Esbjerg for at aflevere en flaskepost, hvor de har skrevet deres ønsker og drømme.  
  De 1100 børn i Esbjerg har den seneste tid arbejdet med kunstneriske aktiviteter, som gerne skulle give dem øget mulighed for at kunne handle på deres ønsker og drømme i livet.
  Silje Brinch Husted, skoleelev, Esbjerg: "Jeg drømmer om en hest, for den har jeg ønsket mig i to år."
  Det er organisationen Barnedrømmen, som står bag den nationale kulturindsats Go Creative.
  
  Meningen med Go Creatives arbejde er, at alle børn og unge, uanset sociale forudsætninger og geografisk baggrund, skal have mulighed for at indfri deres potentiale. Gennem kunstneriske aktiviteter har børnene arbejdet med troen på at handle på deres drømme.
  
  Men hvad drømmer børnene så om? Silje Brinch Husted er ikke i tvivl.:
  - Jeg drømmer om en hest, for den har jeg ønsket mig i to år!
  Sander Poulsen Werge vil ikke ud med sin drøm, men håber nogen finder flaskeposten.:
  Sander Poulsen Werge, skoleelev, Esbjerg: "Der står nemlig også noget om mig, så hvis de nu vil skrive tilbage til mig, så ville det være rigtig sjovt."
  - Der står nemlig også noget om mig, så hvis de nu vil skrive tilbage til mig, så ville det være rigtig sjovt.
  Efter de 1100 børn og unge havde sendt hver deres drøm afsted i en flaskepost, som skibet Esvagt sejler ud i Nordsøen, tog børnene i Musikhuset, hvor de blev underholdt med korsang og koncert med Per Vers og Kaka.
  I følge organisationen Barnedrømmen har mere end 30.000 børn og unge på landsplan været tilmeldt Go Creative, og sender mandag den 20. november deres drømme afsted.
  